Bence-hegyi Kilátó - Velence, Látnivalók - - Kilátó - Látnivalók
A Velencei-hegység legmagasabb pontján, a tóra tökéletes kilátást nyújtó Bence-hegy csúcsán 1965 novemberében jelent meg az első kilátó – egy leselejtezett, negyvenhárom méter magas olajfúrótorony –, ami huszonhárom éven át töltötte be a neki szánt feladatot. Karbantartás híján ugyanis elöregedett, így 1988 szeptemberében végül felrobbantották.
A tó több mint negyedszázadra kilátó nélkül maradt, 2014 decemberében azonban pályázatot írtak ki egy új toronyra. Százötvenhat pályamunka érkezett be.
A nyolcvanmillió forintos keretösszeggel tervezendő tornyok közül végül 2015 áprilisában választották ki a három, összesen egymillió forinttal díjazott alkotást: a Hello Wood (I. díj), a Kruppa Gábor – Merkel Tamás páros (II. díj), illetve a kézdivásárhelyi Bartha Zoltán – Béres Csaba – Bozsó Barna hármas (III. díj) munkáját.
A végső szó azonban nem a zsűri, hanem a velencei lakosok szavazása mondta ki, akik a Hello Wood csavart formájú égigérő paszulyával szemben a II. díjat érdemlő, a tervezők egyike szerint „természeti formákat idéző, a gyönyörű táj elemi erőit is megjelenítő, szélfútta fára, hajlott levélkehelyre, virágsziromra, fosszíliákra emlékeztető”, kőből, illetve színezett betonból készülő, közel húsz méter magas kilátószinttel rendelkező tornyot részesítették előnyben.
2018 január hónapban megtörtént a kilátó műszaki átadása. Az ünnepélyes átadásra 2018. március 20-án kerül sor.
A fotókat ifj. Kupi László készítette.
Pákozd Látnivalók
December Január Február